DOHODA O PODPORE, POSKYTOVANÍ A POUŽÍVANÍ SATELITNýCH NAVIGAČNÝCH SYSTÉMOV GALILEO a GPS a PRÍSLUŠNÝCH APLIKÁCIÍ 
Úvod
SPOJENÉ ŠTÁTY AMERICKÉ na jednej strane a
BelgiCKé KRÁĽOVSTVO,
ČESKÁ RepubliKA,
DÁNSKe KRÁĽOVSTVO,
SPOLKOVÁ RepubliKA NEMECKO,
RepubliKA EstÓNSKO,
HelÉNSKA RepubliKA,
ŠPANIELSKe KRÁĽOVSTVO,
FrAncÚZSKA RepubliKA,
ÍRSKO,
TalianSKA RepubliKA,
RepubliKA Cyprus,
RepubliKA LOtYŠSKO,
RepubliKA LitVa,
LuxemburSKe VEĽKOVOJVODSTVO,
MAĎARSKá REPUBLIKA,
RepubliKA Malta,
HOLANDSKé KRÁĽOVSTVO,
RAKÚSKa spolková RepubliKA,
POĽSKá RepubliKA,
PortugALSKÁ RepubliKA,
RepubliKA SlovInSKO,
slovENSKÁ RepubliKA,
FÍnSKa RepubliKA,
ŠVÉDSKe KRÁĽOVSTVO,
SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
zmluvné strany Zmluvy o založení EURÓPSKEHO SPOLOČENSTVA, ďalej uvádzané ako “členské štáty”, a EURÓPSKE SPOLOČENSTVO na druhej strane, 
uznávajúc, že Spojené štáty používajú satelitný navigačný systém, známy ako Globálny navádzací systém, systém s dvojakým použitým, ktorý  poskytuje presné časovacie, navigačné a lokalizačné signály na civilné a vojenské účely, 
uznávajúc, že Spojené štáty v súčasnosti poskytujú štandardnú navádzaciu službu GPS pre mierové civilné, obchodné a vedecké použitie na nepretržitom, celosvetovom základe, bez priamych užívateľských poplatkov, a berúc na vedomie, že Spojené štáty majú v úmysle pokračovať v poskytovaní tejto a podobných budúcich civilných služieb za rovnakých podmienok, 
uznávajúc, že Európske spoločenstvo vyvíja a plánuje používať civilný globálny satelitný navigačný, časovací a navádzací systém Galileo, ktorý bude rádiovou frekvenciou zlučiteľný s GPS a interoperabilný s civilnými službami GPS na užívateľskej úrovni, 
uznávajúc, že signály  GPS sa používajú na celom svete pre satelitné navigačné služby, vrátane rozšírení,
uznávajúc, že civilný GPS a Galileo, ak sú rádiovou frekvenciou zlučiteľné  a interoperabilné na užívateľskej úrovni,  by mohli zvýšiť počet satelitov, viditeľných z ľubovoľného miesta na Zemi, a pomôcť sprístupniť navigačné signály pre  civilných užívateľov na celom svete,
uznávajúc, že Medzinárodná organizácia pre civilné letectvo (ICAO) stanovuje  medzinárodné normy a odporúčané postupy a iné  smernice, týkajúce sa používania globálnych satelitných navigačných systémov pre civilné letectvo, že Medzinárodná námorná organizácia (IMO) stanovuje medzinárodné normy a iné smernice, týkajúce sa používania globálnych satelitných navigačných systémov pre námornú dopravu, a že Medzinárodná telekomunikačná únia (ITU) stanovuje multilaterálne predpisy a postupy, týkajúce sa prevádzkovania globálnych rádionavigačných systémov, ako aj iných rádiokomunikačných systémov,
želajúc si poskytovať užívateľom satelitnej navigácie a poskytovateľom zariadení širší sortiment služieb a možností, vedúcich k zvýšeniu  užívateľských aplikácií, pri zabezpečení zlučiteľnosti vysokofrekvenčných signálov  s už používanými systémami a zariadeniami, 
želajúc si podporovať otvorené trhy a uľahčovať rast obchodu, pokiaľ ide o obchod s globálnymi navigačnými a časovacími výrobkami, službami s pridanou hodnotou, and rozšíreniami,
súc presvedčení o potrebe zabrániť zneužitiu a ochrániť pred zneužitím globálnych satelitných navigačných a časovacích služieb bez zbytočného rušenia alebo zhoršenia kvality signálov, dostupných pre civilné použitie,
súc presvedčení o potrebe spolupracovať, tak aby úžitky tejto dôležitej technológie boli úplne dosiahnuté pre všetky relevantné aplikácie;
uznávajúc, že konzultácie sú potrebné pre zabránenie alebo riešenie sporov, ktoré môžu vzniknúť z tejto Dohody, vrátane tých, ktoré sa týkajú spôsobu, akým zmluvné strany vykonávajú svoju zodpovednosť za povinnosti vo svojich oblastiach pôsobnosti,
sa dohodli takto:
Článok 1
Ciele
(1)	Cieľom tejto Dohody je poskytnúť rámec pre spoluprácu medzi zmluvnými stranami pri podporovaní, poskytovaní a používaní civilných navigačných a časovacích signálov a služieb GPS a GALILEO, služieb s pridanou hodnotou, rozšírení a globálnych navigačných a časovacích výrobkov. Zmluvné strany majú v úmysle spolupracovať, dvojstranne aj na viacstranných fórach, ustanovených v tejto Dohode, aby podporili a uľahčili používanie týchto signálov, služieb a zariadení pre mierové civilné, obchodné a vedecké použitie, v súlade s a na podporu vzájomných  záujmov bezpečnosti. Táto Dohoda má doplniť a uľahčiť platné dohody alebo dohody, ktoré môžu byť uzatvorené v budúcnosti medzi zmluvnými stranami, týkajúce sa projektovania a skúšobnej prevádzky   civilných satelitných navigačných a časovacích signálov a služieb, rozšírení alebo služieb s pridanou hodnotou.
(2)	Nič v tejto Dohode nenahradí, nezmení alebo sa neodchýli od noriem, postupov, pravidiel, predpisov a odporúčaných postupov, schválených v ICAO alebo IMO. Zmluvné strany potvrdzujú svoj úmysel konať spôsobom, ktorý je v súlade s regulačným rámcom a procesmi týchto orgánov.
(3)	Nič v tejto Dohode neovplyvní práva a povinnosti zmluvných strán podľa Marakešskej dohody o založení Svetovej obchodnej organizácie (ďalej “Dohody o WTO”).
Článok 2
Definície
Na účely tejto Dohody budú platiť nasledujúce definície:
a. “Rozšírenie” sú civilné mechanizmy, ktoré poskytujú užívateľom satelitných navigačných a časovacích signálov vstupné informácie okrem tých, ktoré pochádzajú z hlavnej používanej konštelácie (-ií),  a dodatočné pásmové/pseudopásmové vstupy alebo úpravy alebo zlepšenia existujúcich  pseudopásmových vstupov. Tieto mechanizmy umožňujú užívateľom dosiahnuť vyšší výkon, napríklad  väčšiu presnosť, dostupnosť,  integritu a spoľahlivosť. 
b. “Civilná  satelitná navigačná a časovacia služba” je civilná satelitná navigačná alebo časovacia služba poskytovaná  systémom GPS alebo Galileo, vrátane zabezpečenej vládnej služby.
c. “Poskytovateľ civilnej satelitnej navigačnej a časovacej služby” je každá vláda alebo iný subjekt, ktorý poskytuje civilnú satelitnú navigačnú alebo časovaciu službu.
d. “Civilné satelitné navigačné a časovacie signály” sú  civilné satelitné navigačné alebo časovacie signály poskytované systémom GPS alebo Galileo, vrátane signálov zabezpečenej vládnej služby.
e. “Poskytovateľ civilných  satelitných navigačných a časovacích signálov” je každá vláda alebo iný subjekt, ktorý poskytuje signály GPS a/alebo Galileo, alebo rozšírenia.
f. “Klasifikovaná informácia” je oficiálna informácia, ktorá vyžaduje ochranu v záujme národnej obrany alebo zahraničných vzťahov zmluvných strán, a je klasifikovaná v súlade s platnými zákonmi a predpismi.
g. "GALILEO" je autonómny civilný európsky globálny satelitný navigačný a časovací systém pod civilnou kontrolou, vyvinutý Európskym spoločenstvom, jeho členskými štátmi, Európskou agentúrou pre výskum vesmíru a inými subjektami.  GALILEO zahŕňa otvorenú službu a jednu alebo niekoľko iných služieb, napr. službu „bezpečnosť života“, obchodnú a zabezpečenú vládnu službu, napr. verejnú regulovanú službu  (“VRS”), a všetky rozšírenia poskytované Európskym spoločenstvom, jeho členskými štátmi alebo inými subjektami. 
h. “Globálne navigačné a časovacie zariadenie” je každé civilné zariadenie konečného užívateľa, určené na vysielanie, prijímanie alebo spracovanie satelitných navigačných a časovacích signálov, poskytovanie služieb s pridanou hodnotou alebo prácu s rozšírením.
i. “GNSS” je globálny navigačný satelitný systém.
j. “GPS” je štandardná navádzacia služba globálneho navádzacieho systému,  otvorená služba (alebo budúce civilné služby), poskytovaná vládou Spojených štátov pre civilné použitie.  Spojené štáty bežne poskytujú GPS pri vykonávaní svojej vládnej právomoci, pretože nie je poskytovaná na komerčnom základe, ani ponúkaná v hospodárskej súťaži s jedným alebo viacerými poskytovateľmi služieb. GPS zahŕňa všetky rozšírenia alebo zlepšenia  služby,  poskytovanej priamo vládou Spojených štátov. 
k. “Duševné vlastníctvo” bude mať význam, ktorý je  uvedený v článku  2  Dohovoru o založení Svetovej organizácie duševného vlastníctva, daného v Štokholme 14. júla 1967.
l. “Interoperabilita na užívateľskej úrovni” je  situácia, keď kombinovaný  systémový prijímač s uvažovanou kombináciou niekoľkých satelitov GPS alebo Galileo môže dosiahnuť navádzacie, navigačné alebo časovacie riešenia na užívateľskej úrovni, ktoré sú rovnocenné alebo lepšie ako navádzacie, navigačné alebo časovacie riešenia, ktoré môže dosiahnuť len jeden z týchto systémov.
m. “Opatrenie”  je každý zákon, predpis, pravidlo, postup, rozhodnutie,  správne rozhodnutie alebo podobné záväzné  opatrenie zmluvných strán na národnej alebo nadnárodnej úrovni.
n. “Vojenská satelitná navigačná a časovacia služba” je satelitná navigačná a časovacia služba, poskytovaná zmluvnou stranou a špeciálne určená pre uspokojovanie potrieb obranných síl. 
o. “Zlučiteľnosť vysokofrekvenčných signálov” je istota, že jeden systém nespôsobí  rušenie, ktoré neprijateľne zhorší kvalitu  samostatnej služby, poskytovanej druhým systémom. 
p. “Zabezpečená vládna služba” je zabezpečená satelitná navigačná a časovacia služba s obmedzeným prístupom, poskytovaná zmluvnou stranou a špeciálne určená na uspokojovanie potrieb autorizovaných vládnych užívateľov.
q. “Služba s pridanou hodnotou” je následná služba alebo aplikácia, okrem rozšírení, ktorá používa civilné satelitné navigačné a časovacie signály alebo služby spôsobom, ktorý má poskytnúť užívateľovi dodatočný úžitok alebo výhodu.
Článok 3
Rozsah
Ak v tejto Dohode nie je ustanovené inak, táto Dohoda sa týka všetkých opatrení  schválených zmluvnými stranami, týkajúcich sa civilných  satelitných navigačných a časovacích signálov a poskytovateľov signálov, civilných satelitných navigačných a časovacích služieb a poskytovateľov služieb, rozšírení, služieb s pridanou hodnotou a poskytovateľov služieb s pridanou hodnotou, a globálnych navigačných a časovacích výrobkov.
Poskytovanie vojenských satelitných navigačných a časovacích služieb je mimo rozsahu tejto Dohody, s výnimkou ustanovenia článku 4, pokiaľ ide o zlučiteľnosť vysokofrekvenčných signálov, článku 11 a prílohy tejto Dohody.
Zabezpečené vládne služby sú mimo rozsahu článkov 5 a 6, článku 8, odsek 2 a článku 10, odsek 3.
Článok 4
Interoperabilita a zlučiteľnosť vysokofrekvenčných signálov
(1)	Tento článok je použiteľný pre definované systémy GPS a Galileo, a pokiaľ ide o zlučiteľnosť vysokofrekvenčných signálov, pre všetky satelitné navigačné a časovacie služby. 
(2)	Zmluvné strany súhlasia, že GPS a Galileo budú mať zlučiteľné vysokofrekvenčné signály. Tento odsek nebude platiť miestne pre oblasti vojenských operácií. Zmluvné strany nebudú zbytočne rušiť alebo zhoršovať kvalitu signálov dostupných pre civilné použitie.
(3)	Zmluvné strany súčasne súhlasia, že GPS a Galileo budú v najväčšej možnej miere interoperabilné na úrovni nevojenských užívateľov.  Aby sa dosiahla táto interoperabilita a uľahčilo spoločné používanie oboch systémov, zmluvné strany súhlasia, že  budú realizovať ich zemepisné súradnicové referenčné siete čo najbližšie k Medzinárodnému pozemnému referenčnému systému. Zmluvné strany súčasne súhlasia, že budú prenášať časové posuny medzi systémovými časmi Galileo and GPS v navigačných správach svojich služieb, opísaných v dokumente s názvom “Predbežná definícia rozhrania časových posunov GPS/Galileo”, uvedenom v prílohe.
(4)	Zmluvné strany súhlasia, že pracovná skupina pre zlučiteľnosť vysokofrekvenčných signálov a interoperabilitu, vytvorená podľa článku 13, bude pokračovať v už prebiehajúcej  práci, s cieľom dosiahnuť okrem iného:
(a)	zlučiteľnosť vysokofrekvenčných signálov pri modernizácii alebo vývoji ktoréhokoľvek zo systémov; (Zmluvné strany musia ďalej posúdiť  zlučiteľnosť vysokofrekvenčných signálov systémov  Galileo a GPS III);
(b)	lepšiu dostupnosť a spoľahlivosť signálu prostredníctvom doplňujúcich systémových architektúr v prospech užívateľov na celom svete;
(c)	interoperabilitu na úrovni nevojenských užívateľov.
(5)	Aby bolo možné naďalej zaručiť  zlučiteľnosť vysokofrekvenčných signálov a interoperabilitu nevojenských služieb, Zmluvné strany zabezpečia, aby ich rozšírenia spĺňali požiadavky  ICAO, IMO a ITU, ktorými sú tieto zmluvné strany viazané, a ostatné požiadavky, ktoré zmluvné strany môžu považovať za vzájomne prijateľné.
(6)	Nič v tejto Dohode nenahradí, nezmení alebo sa neodchýli od noriem, postupov, pravidiel, predpisov a odporúčaných praxí, používaných v ITU. Zmluvné strany potvrdzujú svoj úmysel konať spôsobom, ktorý je v súlade s regulačným rámcom a procesmi tohto orgánu.
Článok 5
Normy, certifikácia, regulačné opatrenia a mandáty
Zmluvné strany súhlasia, že pred schválením každého opatrenia budú navzájom konzultovať:
(1)	priame alebo nepriame stanovenie (napr. prostredníctvom regionálnej organizácie), naplánovanie  alebo plnenie  noriem,  certifikačných požiadaviek,  licenčných požiadaviek, technických predpisov alebo podobných požiadaviek, týkajúcich sa civilných satelitných navigačných a časovacích signálov alebo služieb, rozšírení,  služieb s pridanou hodnotou, globálnych navigačných a časovacích zariadení, civilných satelitných navigačných a časovacích signálov alebo poskytovateľov služieb, alebo poskytovateľov služieb s pridanou hodnotou; alebo 
(2)	ktorých  priamym alebo nepriamym účinkom je nariadenie používania všetkých civilných  satelitných navigačných a časovacích signálov alebo služieb, služieb s pridanou hodnotou, rozšírení alebo globálnych navigačných a časovacích zariadení na ich území  (ak  nariadenie ich používania nie je výslovne povolené ICAO alebo IMO).
Článok 6
Nediskriminácia a obchod
(1)	Zmluvné strany potvrdzujú svoj nediskriminačný prístup, pokiaľ ide o obchod s výrobkami a službami, súvisiacimi  s civilnými satelitnými navigačnými a časovacími signálmi, rozšíreniami a so službami s pridanou hodnotou.
(2)	Zmluvné strany potvrdzujú, že opatrenia, týkajúce sa výrobkov a služieb, súvisiacich s civilnými satelitnými navigačnými a časovacími signálmi alebo službami,  rozšíreniami a so službami s pridanou hodnotou, nesmú byť používané ako skryté obmedzenie alebo zbytočná prekážka medzinárodného obchodu. 
(3)	Pracovná skupina pre obchodné a civilné aplikácie, vytvorená podľa článku 13,  bude skúmať okrem iného otázky nediskriminácie a iné obchodné otázky, týkajúce sa civilných satelitných navigačných a časovacích signálov alebo služieb,  rozšírení, služieb s pridanou hodnotou a globálnych  navigačných a časovacích výrobkov, vrátane možnosti  (prijatia) ďalších záväzkov na príslušných bilaterálnych alebo multilaterálnych fórach.
Článok 7
Otvorený prístup k civilným satelitným navigačným alebo časovacím signálom
(1)	Okrem dôvodov národnej bezpečnosti, zmluvné strany neobmedzia použitie ani prístup k navádzacím, navigačným a časovacím informáciám svojich otvorených služieb zo strany konečných užívateľov, vrátane pre rozšírenie. Toto ustanovenie nevylučuje možnosť sprístupnenia týchto informácií iným subjektom,  napr. výrobcom satelitných navigačných a časovacích zariadení, v súlade s nediskriminačnými obchodnými dohodami.
(2)	Zmluvné strany sa budú snažiť poskytovať signály, určené pre služby bezpečnosti života „safety of life services“, s požadovanou úrovňou bezpečnosti, uznanou kompetentnými medzinárodnými orgánmi.
Článok 8
Otvorený prístup k informáciám
(1)	Podľa použiteľných vývozných kontrol zmluvné strany súhlasia, že sprístupnia verejnosti nediskriminačným spôsobom dostatočné informácie, týkajúce sa ich nešifrovaných civilných  satelitných navigačných a časovacích signálov a  rozšírení, aby zabezpečili rovnakú príležitosť pre osoby, ktoré chcú použiť tieto signály, vyrobiť zariadenia pre použitie týchto signálov alebo poskytovať služby s pridanou hodnotou, ktoré používajú tieto signály. Tieto informácie budú zahŕňať ale nebudú obmedzené na špecifikácie signálov, vrátane prvkov, ako sú minimálne podmienky použitia, charakteristika rádiovej frekvencie a štruktúra navigačnej správy.
(2)	Ak zmluvná strana poskytuje civilné satelitné navigačné a časovacie signály alebo služby, rozšírenie alebo službu s pridanou hodnotou pre civilných užívateľov,  ktorá je šifrovaná, alebo inak má znaky, ktoré umožňujú poskytovateľovi globálnych navigačných služieb  odmietnuť prístup k nej,  zmluvná strana v súlade s použiteľnými vývoznými kontrolami poskytne výrobcom globálnych navigačných a časovacích zariadení alebo poskytovateľom rozšírenia alebo služieb s pridanou hodnotou druhej strany na nediskriminačnom základe  prístup k informáciám, potrebným pre zabudovanie týchto šifrovacích alebo podobných znakov do ich zariadení, prostredníctvom vydania oprávnenia pre používanie potrebných informácií alebo prostriedkov za trhové ceny.
Článok 9
Duševné vlastníctvo
Nič v tejto Dohode nemá ovplyvniť práva duševného vlastníctva, týkajúce sa globálnych satelitných a časovacích signálov, služieb alebo výrobkov.
Článok 10
Odpisy nákladov na civilné satelitné navigačné a časovacie signály
(1)	Zmluvné strany sa budú snažiť poskytovať navigačné a časovacie signály otvorenej služby bez priamych poplatkov za konečné používanie alebo za rozšírenie.
(2)	Ak zmluvná strana  chce zaviesť systém, ktorý by bol používaný na účtovanie poplatkov za medzinárodnú leteckú alebo námornú bezpečnosť užívateľov, má v úmysle urobiť tak spôsobom, ktorý je v súlade s ICAO a IMO.
(3)	Zmluvné strany budú navzájom konzultovať, ak to bude potrebné, o politikách odpisov. Zmluvné strany budú podporovať vykonateľné kroky, aby zabezpečili transparentnosť a zodpovednosť za poplatky, ktoré vznikli pri poskytovaní ich služieb. 
Článok  11
Národno-bezpečnostná zlučiteľnosť a používanie spektra
(1)	Zmluvné strany budú spolupracovať, aby podporili vhodné rozdelenie frekvencie  pre satelitné navigačné a časovacie signály, aby zabezpečili zlučiteľnosť vysokofrekvenčných signálov pri používaní spektra medzi vzájomnými signálmi, aby vynaložili maximálne úsilie na ochranu vzájomných signálov pred rušením vysokofrekvenčnými emisiami iných systémov, a aby podporovali harmonizované používanie spektra na globálnom základe, najmä v ITU. Zmluvné strany budú spolupracovať, pokiaľ ide o identifikáciu zdrojov rušenia a prijímanie potrebných kontrolných opatrení. 
(2)	Zmluvné strany majú v úmysle zabrániť nepriateľskému používaniu satelitných navigačných a časovacích služieb pri súčasnom zachovaní služieb mimo nepriateľských oblastí. Za týmto účelom ich satelitné navigačné a časovacie signály budú spĺňať kritériá národno-bezpečnostnej zlučiteľnosti, určené v dokumentoch s názvami   “Splnenie kritérií národno-bezpečnostnej zlučiteľnosti pre signály GPS a Galileo v pásme 1559-1610 MHz, časť 1, časť 2 a časť 3” (ďalej “dokumenty Kritériá, Predpoklady a Metodológia”), uvedené v prílohe tejto Dohody, pomocou metodológie a predpokladov, obsiahnutých v dokumentoch Kritériá, Predpoklady a Metodológia.
(3)	Zmluvné strany súhlasia, že štruktúry signálov uvedené v prílohe tejto Dohody spĺňajú kritériá národno-bezpečnostnej zlučiteľnosti, určené v dokumentoch Kritériá, Predpoklady a Metodológia.
(4)	Aby sa zachovala a nepretržite zlepšovala kvalita a bezpečnosť služieb, systémy budú musieť efektívne reagovať na nepredvídané zmeny technológie, potrieb užívateľov a prostredia spektra. Zmluvné strany majú v úmysle pokračovať v modernizácii a rozvoji svojich systémov pri zachovaní bezpečnosti a trhových výhod zlučiteľných a interoperabilných spoločných civilných signálov.
(5)	Zmluvné strany sa budú navzájom informovať a konzultovať o zavedení  základných štruktúr signálov, uvedených v prílohe. Zmluvná strana písomne oznámi druhej zmluvnej strane prostredníctvom diplomatických kanálov, ak si želá v budúcnosti zmeniť  alebo doplniť základné štruktúry signálov, uvedené a dohodnuté v prílohe. 
(6)	Ak zmluvná strana vysloví obavy na základe národno-bezpečnostnej zlučiteľnosti, zohľadnenej v dokumentoch Kritériá, predpoklady a metodológia, alebo na základe zlučiteľnosti vysokofrekvenčných signálov v lehote troch mesiacov po prijatí oznámenia uvedeného v odseku 5, táto zmluvná strana nebude namietať proti schváleniu a zavedeniu alternatívnej štruktúry signálov uvedenej v oznámení.  Ak zmluvná strana vysloví obavy o zlučiteľnosť z hľadiska  národnej bezpečnosti alebo zlučiteľnosť vysokofrekvenčných signálov v tejto lehote, zmluvné strany okamžite začnú konzultácie s cieľom overiť, či alternatívne štruktúry signálov spĺňajú kritériá národno-bezpečnostnej zlučiteľnosti určené v Dokumentoch o kritériách, predpokladoch a metodológii, a zlučiteľnosť vysokofrekvenčných signálov pomocou príslušných dokumentov Predpoklady a Metodológia, uvedených v prílohe pre analýzu zlučiteľnosti. 
(7)	Zmluvné strany súhlasia, že budú používať spoločnú základnú moduláciu pre otvorenú službu Galileo a budúci civilný signál  GPS III  (štandardnú navádzaciu službu), opísaný v prílohe. Zmluvné strana budú okamžite spolupracovať na dosiahnutí optimalizácie tejto modulácie pre svoje systémy. Ak zmluvná strana zmení alebo doplní  svoju moduláciu pre otvorenú službu Galileo alebo budúci civilný signál  GPS III  v súlade s procesom určeným v odsekoch 5 a 6,  druhá strana nebude povinná zmeniť alebo doplniť svoju moduláciu.
(8)	Zmluvné strany súhlasia, že preskúmajú prostriedky s cieľom ochrániť zabezpečenú vládnu službu v kontexte národno-bezpečnostnej zlučiteľnosti v rámci pracovnej skupiny pre bezpečnostné otázky, ustanovenej v článku 13, odsek 2, písm. (d). 
Článok 12
Vyhľadávacie a záchranné služby GPS a Galileo
Globálna vyhľadávacia a záchranná služba je naplánovaná pre satelity Galileo aj budúce generácie satelitov GPS. Zmluvné strany súhlasia, že tieto služby budú používať zlučiteľné vysokofrekvenčné signály a v čo najväčšej miere budú interoperabilné na užívateľskej úrovni.  Zmluvné strany budú spolupracovať, ak to bude potrebné, pri záležitostiach týkajúcich sa globálnych vyhľadávacích a záchranných služieb pre satelity Galileo a budúce generácie satelitov GPS v Rade COSPAS-SARSAT alebo na inom vzájomne prijateľnom fóre.
Článok 13
Metódy (možnosti)
(1)	Zmluvné strany vytvoria pracovné skupiny pre vzájomne dohodnuté témy. Každá pracovná skupina bude zahŕňať účasť, ak je potrebná, z kompetentných orgánov zmluvných strán. Účasť tretej strany na pracovných skupinách bude možná len so vzájomným súhlasom zmluvných strán.
(2)	Podľa odseku 1 budú vytvorené nasledujúce pracovné skupiny.
(a)	Pracovná skupina pre zlučiteľnosť vysokofrekvenčných signálov a interoperabilitu pre civilné satelitné navigačné a časovacie služby.
(b)	Pracovná skupina pre obchodné a civilné aplikácie.
(c)	Pracovná skupina pre podporu spolupráce pri design a vývoji nasledujúcej generácie civilných  satelitných navigačných a časovacích systémov.
(d)	Pracovná skupina pre bezpečnostné otázky, týkajúce sa systémov GPS a Galileo, vrátane výmeny informácií o možných aplikáciách pre zabezpečené vládne služby, a vrátane interakcií medzi ich signálmi. Skupina bude pracovať aj na definovaní podrobností o notifikačnom a konzultačnom postupe, uvedenom v článku 11, ako aj možných rozhraní.
(3)	Zmluvné strany môžu stanoviť právomoci vyplývajúce z poverenia pre pracovné skupiny vytvorené podľa odseku 1, ak  to je potrebné.
(4)	Všetky výmeny informácií, zariadení, technológií alebo iných dát (vrátane tých, ktoré sú klasifikované), ako aj poskytnutie služieb podľa tejto Dohody budú podliehať všetkým platným zákonom a predpisom, vrátane zákonov a predpisov o vývoznej kontrole. Všetky tieto informácie, zariadenia, technológie alebo iné prenesené údaje budú použité len na účely tejto Dohody a nebudú prenesené na alebo použité treťou krajinu, firmou, osobou, organizáciou alebo vládou bez predchádzajúceho písomného súhlasu zmluvnej strany, ktorá ich vytvorila.
(5)	V súlade s platnými zákonmi, predpismi a oficiálnymi vládnymi politikami zmluvné strany súhlasia, že čo najrýchlejšie vybavia žiadosti o licencie pre vývoz výrobkov, informácií, technológií alebo iných dát, potrebných pre vývoj a zavedenie systému Galileo alebo GPS.
(6)	Klasifikované informácie, týkajúce sa vykonania tejto Dohody, môžu byť vymieňané v pracovných skupinách alebo inak len v súlade s podmienkami, určenými v odseku 2 prílohy tejto Dohody.
(7)	Zmluvné strany sa stretnú, keď to bude potrebné, a v zásade raz za rok, aby posúdili, či je potrebné, aby pracovné skupiny definovali alebo zmenili právomoci vyplývajúce z poverenia  pracovných skupín a preskúmali pokrok dosiahnutý pracovnou skupinou. 
Článok 14
Kontrolné činnosti
Zmluvné strany majú v úmysle začať rokovania o  následnej dohode, týkajúcej sa možnej spolupráce medzi ich nezávisle financovanými a prevádzkovanými civilnými satelitnými navigačnými a časovacími systémami počas obdobia, nasledujúceho po dosiahnutí počiatočnej prevádzkovej spôsobilosti systému Galileo. Počas týchto rokovaní zmluvné strany majú v úmysle preskúmať rôzne možnosti koordinácie, napríklad vytvorenie Rady pre rozhrania na vysokej úrovni, ktorá by zasadala raz alebo dva razy za rok, aby diskutovala o politických otázkach a budúcom plánovaní systému, malého sekretariátu pre GPS-Galileo, ktorý by spoločne využíval údaje o rozhraniach a zabezpečoval každodennú koordináciu, a o ustanovení kontaktných osôb (sprostredkovateľov informačných služieb), po vzájomnej dohode.
Článok 15
Činnosti na medzinárodných fórach
S cieľom podporovať a realizovať ciele tejto Dohody zmluvné strany budú v prípade potreby spolupracovať na záležitostiach spoločného záujmu, týkajúcich sa civilných satelitných navigačných a časovacích signálov a systémov, služieb s pridanou hodnotou, a globálnych navigačných a časovacích výrobkov, v ICAO, ITU, IMO, WTO a iných dôležitých organizáciách a fórach.
Článok 16
Financovanie
Každá zmluvná strana bude znášať náklady na plnenie svojich povinností, vyplývajúcich z tejto Dohody. Povinnosti každej zmluvnej strany podľa tejto Dohody sú podmienené dostupnosťou  pridelených prostriedkov.
Článok 17
Konzultácie a riešenie sporov
(1)	Každý spor, vyplývajúci alebo súvisiaci s podmienkami, interpretáciou alebo vykonávaním tejto Dohody, bude riešený konzultáciami.
(2)	Zástupcovia Rady Európskej únie a Európskej komisie na jednej strane a Spojené štáty na druhej strane sa stretnú, keď to bude potrebné, na konzultáciách plánovaných v odseku 1 a v článku 5, článku 10, odsek 3, a článku 11, odseky 5 a 6.
(3)	Žiadne ustanovenie tejto Dohody nebude mať vplyv na právo zmluvných strán požadovať urovnanie sporov to podľa dohôd Svetovej obchodnej organizácie .

Článok 18
Definícia zmluvných strán
Na účely tejto Dohody "zmluvné strany" budú Európske spoločenstvo alebo jeho členské štáty alebo Európske spoločenstvo a jeho členské štáty, v ich oblastiach pôsobnosti, na jednej strane a Spojené štáty na druhej strane.
Článok 19
Zodpovednosť a ručenie
(1)	Zmluvné strany budú zodpovedné za nesplnenie povinností vyplývajúcich z tejto Dohody.
(2)	Ak nie je jasné, či povinnosť vyplývajúca z tejto Dohody je v kompetencii Európskeho spoločenstva alebo jeho členských štátov, Európske spoločenstvo a jeho členské štáty na žiadosť Spojených štátov poskytnú potrebné informácie. Neposkytnutie týchto informácií s potrebnou rýchlosťou alebo poskytnutie protichodných (navzájom sa vylučujúcich) informácií povedie k spoločnej a nerozdielnej zodpovednosti.
Článok 20
Nadobudnutie platnosti a ukončenie
(1)	Táto dohoda nadobudne platnosť v deň, keď Európske spoločenstvo a jeho členské štáty a Spojené štáty budú informovať Depozitára prostredníctvom diplomatických nót o vykonaní svojich vnútorných postupov, potrebných pre nadobudnutie platnosti tejto dohody.
(2)	Odo dňa podpisu tejto dohody zmluvnými stranami zmluvnými stranami k nej môžu pristúpiť štáty vstupujúce do Európskej únie.
(3)	Bez ohľadu na odsek 1 zmluvné strany súhlasia, že budú predbežne vykonávať túto dohodu od prvého dňa mesiaca, nasledujúceho po dni, keď zmluvné strany sa navzájom informovali o vykonaní postupov, potrebných na tento účel.
(4)	Depozitárom dohody je Európske spoločenstvo
(5)	Táto dohoda ostáva v platnosti desať rokov. Najmenej tri mesiace pred uplynutím tohto obdobia sa zmluvné strany navzájom  informujú, či majú v úmysle predĺžiť platnosť tejto dohody na obdobie nasledovných piatich rokov. Potom sa platnosť dohody bude automaticky predlžovať na obdobie ďalších piatich rokov, pokiaľ Európske spoločenstvo a jeho členský štát na strane jednej písomne alebo Spojené štáty na strane druhej v lehote najmenej tri mesiace pred uplynutím daného päťročného obdobia písomne neoznámia depozitárovi svoj úmysel platnosť dohody nepredĺžiť.
(6)	Táto dohoda môže byť zmenená a doplnená len po dohode zmluvných strán. Každá zmena a každé doplnenie tejto Dohody bude podliehať schváleniu zmluvnými stranami v súlade s ich vnútornými postupmi.
(7)	Zmluvné strany preskúmajú vykonávanie tejto Dohody v roku 2008 a v tom čase môžu  uvažovať o jej zmene a doplnení v súlade s postupom v odseku 6.
(8)	Túto dohodu možno kedykoľvek vypovedať. Výpovedná lehota je jeden rok.
 
Dané v _______________ dňa _______ 2004 vo vyhotoveniach v dánskom, holandskom, anglickom, fínskom, francúzskom nemeckom, gréckom, talianskom, portugalskom, španielskom, švédskom, českom, estónskom, maďarskom, lotyšskom, litovskom, maltézskom, poľskom, slovenskom a slovinskom jazyku. Znenie v anglickom jazyku je autentické.
	[…]

PRÍLOHA
ŠTRUKTÚRY SIGNÁLOV GPS A GALILEO
(1)	Z dôvodov národno-bezpečnostnej zlučiteľnosti, zabránenia neprijateľnému rušeniu rádiovej frekvencie a vhodnosti  charakteristiky GNSS zmluvné strany súhlasia so základnými štruktúrami signálov, opísanými nižšie: 
•	Zabezpečená vládna služba Galileo v pásme 1559-1610 MHz, používajúca  kosínusovo fázovanú moduláciu binárnej frekvenčne posunutej nosnej (BOC) s frekvenciou pomocnej nosnej vlny 15.345 MHz  a  kódovacou rýchlosťou  2.5575 megačipov za sekundu (Mcps), sústredenú na 1575.42 MHz (kosínusovo fázovaná  BOC (15, 2.5)), a so silou signálu, určenou v dokumente uvedenom nižšie s názvom  "Referenčné predpoklady pre analýzy zlučiteľnosti GPS/Galileo.”
•	Štruktúry signálov Galileo používané pre niektoré alebo všetky ostatné služby, vrátane otvorenej služby (OS), služby „bezpečnosť života“  (SoL) a  komerčnej služby (CS), v pásme 1559-1610 MHz, používajúce moduláciu binárnej frekvenčne posunutej nosnej  (BOC)  s frekvenciou pomocnej nosnej vlny  1.023 MHz  a kódovacou rýchlosťou  1.023 megačipov za sekundu (Mcps) (BOC (1,1)), sústredené na 1575.42 MHz, a so silou signálu určenou v dokumente uvedenom nižšie s názvom "Referenčné predpoklady pre analýzy zlučiteľnosti GPS/Galileo.”
•	Štruktúra signálov GPS v pásme  1559-1610 MHz, sústredená na 1575.42 MHz, bude modulácia binárneho kľúčovania fázovým posunom (BPSK) s kódovacou rýchlosťou  1.023 Mcps; modulácia BPSK s kódovacou rýchlosťou  10.23 Mcps; a  modulácia BOC  frekvenciou pomocnej nosnej vlny 10.23 MHz a  kódovacou rýchlosťou   5.115 Mcps a so silou signálu  určenou v dokumente uvedenom nižšie s názvom "Referenčné predpoklady pre analýzy zlučiteľnosti GPS/Galileo.” V budúcnosti bude táto štruktúra signálov doplnená o moduláciu  BOC (1, 1) sústredenú na 1575.42 MHz.
(2)	Klasifikované predpoklady a metodológia, používané pre určenie kritérií národno-bezpečnostnej zlučiteľnosti, a samotné kritériá sú obsiahnuté v nasledujúcich dokumentoch: Splnenie kritérií národno-bezpečnostnej zlučiteľnosti pre signály GPS a Galileo v pásme 1559-1610 MHz, časť 1, časť 2 a časť 3, (ďalej “časť 1,” “časť 2” resp. “časť 3”)  datovaných  __, vrátane všetkých budúcich doplnení, zmien alebo úprav týchto dokumentov, vzájomne dohodnutých v súlade s odsekom 6.a. tejto prílohy. Prístup k časti 1, časti 2 a časti 3 budú mať len Spojené štáty a členské štáty, ktoré sú účastníkmi Dohody o všeobecnej bezpečnosti vojenských informácií (ďalej  “GSOMIA”) alebo Dohody o všeobecnej bezpečnosti informácií  (ďalej “GSOIA”), uzatvorených so Spojenými štátmi, ktoré budú platiť pre prístup, údržbu, používanie a uvoľňovanie týchto klasifikovaných dokumentov. Ak v budúcnosti bude uzatvorená dohoda, týkajúca sa bezpečnosti informácií, medzi Európskym spoločenstvom a Spojenými štátmi, táto (nová) dohoda bude upravovať prístup, údržbu, používanie a uvoľňovanie časti 1, časti 2 a časti 3. Zástupcom Európskej komisie a zamestnancom Spoločného podniku Galileo a Európskej agentúry pre výskum vesmíru bude zatiaľ umožnený ústny a vizuálny prístup k časti  2 na účely vykonania a plnenia tejto dohody, na základe  stanovenej (doloženej?) bezpečnostnej previerky  s členským štátom, ktorý má podpísanú GSOMIA alebo GSOIA so Spojenými štátmi, v súlade s národno-bezpečnostnými postupmi a zákonmi členského štátu, a s GSOMIA alebo GSOIA, uzatvorenou so Spojenými štátmi. Zástupcom Európskej komisie a zamestnancom Spoločného podniku Galileo a Európskej agentúry pre výskum vesmíru bude umožnený prístup k časti  1 a časti 3 v súlade s platnými bezpečnostnými predpismi. Klasifikované informácie  budú vždy chránené a spracované len v zariadeniach s požadovanou bezpečnostnou previerkou zariadenia,  v súlade s použiteľnými bezpečnostnými postupmi, zákonmi a  GSOMIA alebo GSOIA. 
(3)	Predpoklady pre analýzy zlučiteľnosti vysokofrekvenčných signálov sú obsiahnuté v nasledujúcom dokumente: “Referenčné predpoklady pre analýzy zlučiteľnosti   GPS/Galileo,” 20. marca 2003, vrátane všetkých budúcich dodatkov, zmien alebo úprav tohto dokumentu, vzájomne dohodnutých zmluvnými stranami.
(4)	Metodológia pre analýzu  zlučiteľnosti vysokofrekvenčných signálov je obsiahnutá v nasledujúcom dokumente: "Modely a metodológia pre analýzy zlučiteľnosti vysokofrekvenčných signálov systémov GPS/Galileo”, datovanom ___, vrátane všetkých budúcich dodatkov, zmien alebo úprav tohto dokumentu, vzájomne dohodnutých zmluvnými stranami.
(5)	Poskytnutie časových posunov medzi systémovým časom Galileo a GPS v navigačných správach  ich služieb je opísané v nasledujúcom dokumente: “Predbežná definícia rozhrania časových posunov systému Galileo”, datovanom ___, vrátane všetkých budúcich dodatkov, zmien alebo úprav tohto dokumentu, vzájomne dohodnutých zmluvnými stranami.
(6)	a)	Bez ohľadu na článok 20, odsek 6, rozhodnutia o všetkých budúcich dodatkoch, zmenách alebo modifikáciách dokumentov s názvom  “Splnenie kritérií národno-bezpečnostnej zlučiteľnosti pre signály GPS a Galileo v pásme 1559-1610 MHz, časť  1, časť 2 a časť 3” budú prijaté  po vzájomnej dohode  podskupinou pracovnej skupiny, vytvorenou podľa článku  13, odsek 2, písm. (d),  zloženou z predstaviteľov Spojených štátov na jednej strane a zástupcov Európskej komisie, konajúcich v mene Európskeho spoločenstva, ktorí majú prístup k týmto klasifikovaným dokumentom v súlade s odsekom 2 tejto prílohy, a predstaviteľov členských štátov, ktorí majú  prístup k týmto klasifikovaným dokumentom v súlade s odsekom 2 tejto prílohy, na druhej strane.  Tieto rozhodnutia budú záväzné pre zmluvné strany. 	
b)	Bez ohľadu na článok 20, odsek 6, všetky budúce dodatky, zmeny alebo úpravy nasledujúcich dokumentov budú schválené po vzájomnej dohode medzi  príslušnými zástupcami zmluvných strán v pracovnej skupine, vytvorenej podľa článku  13, odsek 2 (a), vrátane Spojených štátov: “Referenčné predpoklady pre analýzy zlučiteľnosti GPS/Galileo; "Modely a metodológia pre analýzy zlučiteľnosti vysokofrekvenčných signálov systémov GPS/Galileo”; “Predbežná definícia rozhrania časových posunov systému Galileo.” Tieto rozhodnutia budú záväzné pre zmluvné strany.